Den Vest-Sjællandske Avis, 1820-08-08
Nyeste Post-Efterretninger. Den Officeer, som er ankommen fra Bolivar til Valparaiso i Chili melder, at Patrioterne vare paa Marichen fra Pasto til Qvito, og at de allerede havde indtaget Tumaca. Man udruster nu en Expedition paa 2000 Mand i Valparaiso, og indtil den er afseilet er der lagt en Embarge paa Skibene i Havnen; Planen er formodentlig aftalt imellem Lord Cochrane og General Bolivar, om at angribe Havnen ved Guayaquil, og derfra at fortsætte Expeditionen mod Peru. Vicekongen over dette Rige giør, under disse truende Omstændigheder, alt hvad han kan, for at sætte det i Forsvarstilstand, mod Patrioternes Angreb. Han har ladet spærre Havnen ved Calao, som aabner Tilgangen til Lima, og har afsendt Fregatterne Venganza og Esmaralda til Bugten ved Guayaqvil for om muligt der at afhente Skibet Prueva, som var indløbet dertil i en høist ramponeret Tilstand. – Republikken Chili har fundet for godt, at afskiære al Communication med Buenos Ayres saalænge de indvortes Uroeligheder ikke der ere hævede, hvilket endnu er langt fra at være Tilfældet. Hovedstaden ligger i Strid med Provindserne, da den vil tiltage sig et Herredømme over dem og Provinsialforsamlingen i denne Stad har den 2den Mai affat den interimistiske Statholder Sarraten, og har udnævnt den første Alcade Ramos Mexia i hans Sted. Sarraten har imidlertid misfornøiet forladt Staden, og begivet til Forbunds-Leiren ved Santa Fe, og man troer, at han ogsaa snart vil blive indsat paa nye. Puyerreddens Partie arbeider med Jver imod Føderalisterne. - General Montillo, giver under 4de Juli en gandske anden Forklaring over Passagen ved la Hacha. Han beretter: at da Jrlænderne havde slaget Spanierne, saa forlangte de med Heftighed deres Sold udbetalt. Generalen svarede dem, at det var for Øieblikket umueligt; men at de sikkert skulde erholde den, naar de vilde indskibe sig for at angribe Sancta Martha; dermed vare de tilfredse, naar man først vilde tillade dem at plyndre og sætte Jld paa la Haacha. Dette Foretagende udførte de strax imod Columbiernes Venner og Allierede og imod Generalens Villie, hvorpaa han skilte sig fra disse Barbarer, lod dem drage hen hvor de vilde, og erklærede, at Republiken kunde undvære dem, de begave sig nu til Jamaica. Den bekiendte Commodore Aury fortsætter endnu sine Plyndringstog med 9 Skonnerter paa den Mexicanske Kyst, dog skal han nyelig have mistet mange Folk ved et Angreb paa Staden Truxillo; siden besatte han Staden Omon, og beleirede Fortet; men da der ankom betydelige Forstærkning er fra det Jndre af Landet, saa maatte han igien forlade den. Allene disse Foretagender udvise hvor nødvendigt det er, at der snart bliver afsendt Krigsskibe fra Spanien til Colonierne; Kiøbmændene i Cadix have derfore ogsaa forskudt 100000 Plastre til deres Udrustning. Commissarier med Freds og Venskabs Forslag til de insurgerede Colonier skulle med det første afgaae fra Spanien; 3 af disse Commissarier skulle afgaae med Krigsbriggen Achilles til Buenos Ayres Man giør Regning paa at de ville blive godt modtagne. Foruden forestaaende Efterretninger fra Amerika hører man intet videre, end at de Forenede Statets Bank har overtaget, imod 6 Procents Renter, det Laan paa 2 Millioner Dollars, som Regieringen har contraheret for Aaret 1820. De Rygter, som have været udbredte om den slette Tilstand, hvori Friestaterne skulle befinde sig, ere aldeles overdrevne, og have været byggede paa at mange Kiøbmænds altfor vidt gaaende Speculation i Handelstæderne ere mislykkede, hvilket har været en Følge af den Forandring i Handelen, som er foregaaet ved Freden og paa at de indenlandske Banker have lidt meget ved Misbrug af deres Credit, derimod har Landets indvortes Velfærd tiltaget overordentligt, som sees allerbedst af den nye udkomne Nordamerikanske Statskalender for Aaret 1820, hvilken udviser, at Opkiøbet af de offentlige Jorder har aldrig været større end i Aaret 1819. Siden bemeldte Aar betales i Friestaterne ingen directe Skatter til Unionens almindelige Fornødenheder.